3. การประกอบธุรกิจของแต่ละสายผลิตภัณฑ์

  (1) ลักษณะของผลิตภัณฑ์หรือบริการ

บริษัทฯ เป็นผู้ผลิตประเภท OEM
ซึ่งผลิตภัณฑ์ทั้งหมดจะได้รับการออกแบบและการจัดจำหน่ายโดยลูกค้าของบริษัทฯ ดังนั้น
ผลิตภัณฑ์หลักของบริษัทฯ จะมีการปรับเปลี่ยนรูปแบบไปเรื่อยๆ
ตามสภาวะตลาดและความต้องการลูกค้า
โดยผลิตภัณฑ์ที่จำเป็นต้องมีความแม่นยำในการผลิตสูงและต้องมีการควบคุมการผลิตอย่างใกล้ชิด
จะผลิตโดยเครื่องจักร ส่วนผลิตภัณฑ์ทั่วไปจะเป็นการผลิตและประกอบโดยใช้คนงาน ในปัจจุบัน
ผลิตภัณฑ์หลักของบริษัท แบ่งเป็น 4 กลุ่มคือ กลุ่มอุปกรณ์สำนักงาน กลุ่มอุปกรณ์โทรคมนาคม
กลุ่มอุปกรณ์คอมพิวเตอร์ และอื่นๆ เช่น Organizer, Family Radio System และ
Dictionary เป็นต้น โดยมีรายละเอียด ดังนี้

  ก) กลุ่มอุปกรณ์สำนักงาน

-   เครื่องคำนวณอีเล็คโทรนิคส์ (Calculators)

  บริษัทฯ เริ่มดำเนินการผลิตเครื่องคำนวณอีเล็คโทรนิคส์ตั้งแต่ปี 2533
  ให้กับลูกค้าที่เป็นผู้นำตลาดด้านเครื่องคำนวณอีเล็คโทรนิคส์ เช่น Casio, Sharp, Texas
  Instruments และ Cannon เป็นต้น
  การผลิตเครื่องคำนวณในระยะแรกจะใช้เทคโนโลยีไม่สูงมาก
  โดยเป็นเครื่องคำนวณที่ใช้ในการคำนวณทั่วไป (บวกลบคูณหาร) ซึ่งบริษัทฯ
  ได้มีการพัฒนาเทคโนโลยีการผลิตและพัฒนาพนักงานให้สามารถผลิตเครื่องคำนวณที่มีความซับซ้อนมากยิ่งขึ้น
  เช่น เครื่องคำนวณที่ใช้ในการคำนวณทางการเงิน (Financial Calculator)
  เครื่องที่ใช้ในการคำนวณคณิตศาสตร์ชั้นสูง (Scientific Calculator)
  และเครื่องคำนวณที่มีเครื่องพิมพ์ (Printing Calculator)
  โดยสามารถพิมพ์การคำนวณออกมาได้ อย่างไรก็ตาม บริษัทฯ
  อาจลดสัดส่วนการผลิตเครื่องคำนวณอีเล็คโทรนิคส์ลงในอนาคต
  เนื่องจากอัตรากำไรขั้นต้นของผลิตภัณฑ์นี้ค่อนข้างต่ำกว่านโยบายอัตรากำไรขั้นต้นของบริษัทฯ

-   เครื่องโทรสาร (Facsimile)

  บริษัทฯ ทำการผลิตเครื่องโทรสาร 2 ประเภท คือ ระบบพ่นหมึก (Ink-Jet)
  ซึ่งเป็นระบบที่ใช้น้ำหมึกในการพิมพ์ และใช้กระดาษธรรมดา (A4) และระบบ Thermal
  Printer Head (TPH)
  ซึ่งเป็นระบบที่ใช้ความร้อนแทนหมึกในการทำให้เกิดภาพและใช้กระดาษเคลือบคาร์บอน
  โดยที่ผ่านมาบริษัทฯ ผลิตเครื่องโทรสารระบบ Ink-Jet และระบบ TPH ในสัดส่วนร้อยละ 80
  และร้อยละ 20 ของจำนวนเครื่องโทรสารที่ผลิต ตามลำดับ การผลิตเครื่องโทรสารระบบ
  Ink-Jet จะเป็นการผลิตในลักษณะของ OEM และระบบ TPH จะเป็นการผลิตในลักษณะของ
  ODM (Original Design Manufacturing) โดยระบบ TPH
  เป็นระบบที่ได้รับการออกแบบโดยฝ่ายวิจัยและพัฒนาของ Kinpo Electronics Inc.
  และให้บริษัทฯ ทำการผลิต ในปัจจุบันบริษัทฯ ผลิตเครื่องโทรสารทั้งระบบ Ink-Jet และระบบ
  TPH ให้กับ Olivetti นอกจากนี้บริษัทฯ ยังผลิตเครื่องโทรสารระบบ TPH ให้แก่ Xerox และ
  P.T.T. Telecom Logistiek (ประเทศเนเธอร์แลนด์) โดยในปี 2542 บริษัทฯ
  มียอดจำหน่ายเครื่องโทรสารประมาณร้อยละ 20.15 ของยอดจำหน่ายทั้งหมด
  และลดลงเป็นร้อยละ 10.11 ของยอดจำหน่ายทั้งหมดในปี 2543

  ข) กลุ่มโทรคมนาคม

-   เครื่องโทรศัพท์ไร้สายและโทรศัพท์เคลื่อนที่ (Cordless and Mobile Telephone)

  เครื่องโทรศัพท์ไร้สายส่วนใหญ่เป็นการผลิตให้กับ Thompson, Panasonic, Audio Line
  และ Telematrix ซึ่งเป็นโทรศัพท์ประเภทใช้คลื่นความถี่ 900 MHz ซึ่งส่งสัญญาณได้ไกลขึ้น
  และเป็นที่นิยมใช้กันทั่วไปในปัจจุบัน นอกจากนี้บริษัทฯ
  ได้พัฒนากระบวนการผลิตให้สามารถผลิตเครื่องโทรศัพท์เคลื่อนที่ระบบต่างๆ เช่น ระบบ CDMA
  (Code Division Multiple Access) และระบบ TDMA (Time Division Multiple
  Access) ซึ่งเป็นระบบที่มีความทันสมัยกว่าและกำลังเป็นที่ต้องการของตลาดในต่างประเทศ
  โดยบริษัทฯ ผลิตโทรศัพท์ระบบ CDMA ให้แก่ Wide Telecom, Inc. และผลิตโทรศัพท์ระบบ
  TDMA และโทรศัพท์ไร้สายให้กับ Telian Corporation ในสัญญาการร่วมทุนระบุให้บริษัทฯ
  เป็นผู้ผลิตรายเดียวที่ผลิตผลิตภัณฑ์ที่ออกแบบโดย Telian และ Wide Telecom
  (รายละเอียดของสัญญาร่วมทุนปรากฎในข้อ 11)
  ผลิตภัณฑ์ส่วนใหญ่ส่งออกไปจำหน่ายในประเทศจีนเกาหลี ประเทศแถบอเมริกาใต้ ตะวันออกกลาง
  และยุโรป

  หมายเหตุ: โทรศัพท์เคลื่อนที่ระบบ CDMA เป็นโทรศัพท์เคลื่อนที่ระบบดิจิตอล
  ซึ่งมีช่องส่งสัญญาณที่กว้างกว่าระบบทั่วไป ช่วยทำให้การสื่อสารมีความชัดเจนและเสียงรบกวนน้อย
  ส่วนโทรศัพท์เคลื่อนที่ระบบ TDMA เป็นระบบดิจิตอลเช่นกัน
  ช่องสัญญาณถูกออกแบบให้สามารถรองรับการใช้งานของผู้ใช้ได้หลายๆคนและรับส่งสัญญาณเป็นช่วงเวลาช่วยให้การสื่อสารมีความชัดเจน

-   เครื่องรับสัญญาณดาวเทียม (Integrated Receiver Decoder - IRD)

  บริษัทฯ เริ่มดำเนินการผลิต IRD ในลักษณะของ OEM ตั้งแต่ปี 2539 โดย IRD
  เป็นอุปกรณ์ที่ใช้สำหรับแปลงสัญญาณเป็นสัญญาณภาพและเสียง ซึ่ง IRD ที่บริษัทฯ
  ผลิตสามารถใช้งานได้ทั้งกับจานดาวเทียม และสายเคเบิล บริษัทฯ
  คาดว่าความต้องการใช้ผลิตภัณฑ์ IRD มีแนวโน้มที่จะเติบโตอย่างมากในอนาคต
  ซึ่งผลิตภัณฑ์ส่วนใหญ่กว่าร้อยละ 90 เป็นการผลิตเพื่อส่งออก โดยเฉพาะประเทศออสเตรเลีย
  ส่วนที่เหลือผลิตให้กับลูกค้าในประเทศ ได้แก่ United Broadcasting Corporation (UBC)
  และในปี 2542 บริษัทฯ มียอดจำหน่าย IRD ประมาณร้อยละ 7 ของยอดจำหน่ายทั้งหมด
  และเพิ่มขึ้นเป็นร้อยละ 11.27 ของยอดจำหน่ายทั้งหมดในปี 2543

-   เครื่องวิทยุติดตามตัว (Pager)

  จากการที่บริษัทฯ ได้เข้าร่วมทุนกับ Wide Telecom Inc.
  ซึ่งเป็นผู้เชี่ยวชาญในการวิจัยและพัฒนาเครื่องวิทยุติดตามตัวในประเทศเกาหลี
  ซึ่งในสัญญาการร่วมทุนระบุให้บริษัทฯ เป็นผู้ผลิตรายเดียวที่เป็นผู้ผลิตภัณฑ์ที่ออกแบบโดย Wide
  Telecom Inc ผลิตภัณฑ์ส่วนใหญ่ที่บริษัทฯ ผลิตเป็นการผลิตเพื่อส่งออกไปยังหลายประเทศ ได้แก่
  เกาหลี สิงคโปร์ และสหรัฐอเมริกา ลักษณะเครื่องวิทยุติดตามตัวที่บริษัทฯ ผลิตเป็นประเภท
  Numeric และ Alpha-Numeric รุ่น FLEX (High speed pager) และ POCSAG (Low
  speed pager)

-   เคเบิลโมเด็ม (Cable-modem)

  Cable-modem เป็นอุปกรณ์ที่เชื่อมต่อระหว่างเครื่องคอมพิวเตอร์และอุปกรณ์สื่อสาร
  โดยจะทำการแปลงสัญญาณที่ผ่านมากับสายโทรศัพท์ให้เป็นสัญญาณภาพและเสียง
  ในปัจจุบันอุตสาหกรรมการสื่อสารผ่านอินเตอร์เนทมีความนิยมเพิ่มมากขึ้น บริษัทฯ
  จึงเล็งเห็นความสำคัญของ Cable-modem และเริ่มดำเนินการผลิตในปี 2542 ให้แก่ Terayon
  ซึ่งเป็นผู้ผลิตและจำหน่ายรายใหญ่ในประเทศสหรัฐอเมริกา โดย Cable-modem ที่บริษัทฯ
  ผลิตจะเป็นแบบที่สามารถต่อเชื่อมกับสายเคเบิลได้
  เพื่อเพิ่มประสิทธิภาพในการรับส่งข้อมูลให้รวดเร็วยิ่งขึ้น

  ค) กลุ่มอุปกรณ์คอมพิวเตอร์

-   เครื่องพิมพ์เอกสาร (Printer)

    บริษัทฯ เป็นผู้ผลิตเครื่องพิมพ์เอกสารระบบพ่นหมึก (Ink-Jet) ให้แก่ Hewlett Packard
    (HP) ภายใต้เครื่องหมายการค้า Hewlett Packard และ Apollo โดยเครื่องพิมพ์
    Apollo เป็นผลิตภัณฑ์ในระดับกลางถึงระดับล่างของ HP ที่ให้บริษัทฯ
    ดำเนินการพัฒนาจากต้นแบบของ HP ให้มีต้นทุนที่ถูกลง ซึ่งรายได้ของบริษัทฯ ในปี 2542
    และปี 2543 ประมาณร้อยละ 45 และร้อยละ 48 ของรายได้ทั้งหมดตามลำดับ
    เป็นรายได้จากการผลิตเครื่องพิมพ์ให้แก่กลุ่ม HP และบริษัทฯ คาดว่ากลุ่ม HP
    จะคงเป็นลูกค้าที่สำคัญของบริษัทฯ อย่างต่อเนื่องในอนาคต

-   เครื่องเล่นซีดีรอม (CD-ROM)

  เครื่องเล่นซีดีรอม เป็นอุปกรณ์สำหรับต่อกับเครื่องคอมพิวเตอร์
  เพื่อใช้ในการอ่านข้อมูลที่บันทึกอยู่ในแผ่น CD โดยบริษัทฯ ผลิต ให้แก่ Afreey, Inc.
  ซึ่งบริษัทฯ ได้เข้าถือหุ้นร้อยละ 6.86 รายได้จากเครื่องเล่นซีดีรอม ในปี 2543 เพิ่มขึ้นเป็น 2
  เท่าจากปี 2542

-   อุปกรณ์คอมพิวเตอร์อื่นๆ

  บริษัทฯ ได้ผลิตอุปกรณ์คอมพิวเตอร์อื่นๆ ได้แก่ Hard Disk, VGA Card
  (เป็นอุปกรณ์คอมพิวเตอร์ที่ใช้เชื่อมต่อระหว่างหน่วยประมวลผลข้อมูลของคอมพิวเตอร์กับหน้าจอ
  เพื่อให้การส่งข้อมูลมีประสิทธิภาพมากขึ้น) และเครื่องสแกนภาพ (Scanner) เป็นต้น

  นอกจากนี้ บริษัทฯ ได้ทำการผลิตเครื่องคอมพิวเตอร์ภายใต้เครื่องหมายการค้า “แคล-คอมพ์“
  จำหน่ายในประเทศไทย ซึ่งอยู่ในระหว่างการทดสอบตลาด โดยบริษัทฯ ได้ให้บริษัท ไทยเวย์
  จำกัด เป็นตัวแทนจำหน่ายให้กับบริษัทฯ

  ง) กลุ่มผลิตภัณฑ์อื่นๆ

  บริษัทฯ ยังผลิตผลิตภัณฑ์อีเล็คโทรนิคส์อื่นๆ เช่น Organizer, Electronic Dictionary
  (ไทย-อังกฤษ) และ Family Radio System ซึ่งมีลักษณะเดียวกับ Walky-Talky เป็นต้น

ปัจจุบัน บริษัทฯ ได้รับสิทธิและประโยชน์จากคณะกรรมการส่งเสริมการลงทุน จำนวน 4 ฉบับ ได้แก่
เลขที่ 1573/2540 ได้รับวันที่ 13 สิงหาคม 2540 เลขที่ 1727/2540 ได้รับวันที่ 5 พฤศจิกายน
2540 เลขที่ 1206/2543 ได้รับวันที่ 5 มกราคม 2543 และเลขที่ 1629/2543 ได้รับวันที่ 16
สิงหาคม 2543 โดยมีสาระสำคัญของบัตรส่งเสริม ดังนี้

+--------------------------+----------+----------+----------+----------+
|                          | 1        | 17       | 1        | 1        |
|                          | 573/2540 | 27/2540¹ | 206/2543 | 629/2543 |
+==========================+==========+==========+==========+==========+
| สิทธิและประโยชน์            |          |          |          |          |
+--------------------------+----------+----------+----------+----------+
| 1                        | 8 ปี      | 3 ปี      | 8 ปี      | 3 ปี      |
| .  ได้รับยกเว้นภาษีเงินได้นิติบุค |          |          |          | (นับจาก   |
| คลสำหรับกำไรสุทธิที่ได้จากการป | (23      | (1       | (31      | วันที่เริ่มมีร |
| ระกอบกิจการที่ได้รับการส่งเสริม | กรกฎาคม  | กุมภาพันธ์  | มีนาคม    | ายได้จากก |
|                          | 2541 ถึง  | 2541 ถึง  | 2543 ถึง  | ารประกอบ |
| ในกรณีที่กิจการขาด           | 22       | 28       | 30 มีนาคม | กิจการนั้น) |
| ทุนในระหว่างเวลาที่ได้รับยกเว้น | กรกฎาคม  | กุมภาพันธ์  | 2551)    |          |
| ให้นำขาดทุนประจำปีท         | 2549)    | 2544)    |          |          |
| ี่เกิดขึ้นในระหว่างเวลานั้นไปหักอ |          |          |          |          |
| อกจากกำไรสุทธิที่เกิดขึ้นภายหลัง |          |          |          |          |
| ระยะเวลาได้รับยกเว้นได้ไม่เกิน |          |          |          |          |
| 5 ปีนับแต่วันพ้นกำหนดเวลานั้น   |          |          |          |          |
| โดยจะเลือกหักจากกำไร       |          |          |          |          |
| สุทธิของปีใดปีหนึ่งหรือหลายปีก็ได้ |          |          |          |          |
+--------------------------+----------+----------+----------+----------+
| 2.  ได้รับยกเว้นไม่ต้อ        |         |         |         |         |
| งนำเงินปันผลจากกิจการที่ได้รับก |          |          |          |          |
| ารส่งเสริมซึ่งได้รับยกเว้นตามข้อ |          |          |          |          |
|     1 ข้างต้น              |          |          |          |          |
|     ไปรว                 |          |          |          |          |
| มคำนวณเพื่อเสียภาษีเงินได้ตลอด |          |          |          |          |
| ระยะเวลาที่ผู้ได้รับการส่งเสริมไ |          |          |          |          |
| ด้รับยกเว้นภาษีเงินได้นิติบุคคลนั้น |          |          |          |          |
+--------------------------+----------+----------+----------+----------+
| 3.  ได้รับลดหย่อนภาษีเ       |         |         |         |         |
| งินได้นิติบุคคลสำหรับกำไรสุทธิที่ไ |          |          |          |          |
| ด้รับจากการลงทุนในอัตราร้อยละ |          |          |          |          |
|     50 ของอัตราปกติมีกำหนด  |          |          |          |          |
|     5 ปี                  |          |          |          |          |
|     นับจากวันที่พ้นกำหนดตามข้อ |          |          |          |          |
|     1                    |          |          |          |          |
+--------------------------+----------+----------+----------+----------+
| 4.  ได้รับอนุญาตให้หักค่าขนส่ง  |         |         |         |         |
|     ค่าไฟฟ้า และค่าประปา 2  |          |          |          |          |
|     เท่าของ               |          |          |          |          |
| ค่าใช้จ่ายดังกล่าวเป็นระยะเวลา |          |          |          |          |
|     10 ปี                 |          |          |          |          |
|     นับแต่วันที่เริ่มม          |          |          |          |          |
| ีรายได้จากการประกอบกิจการนั้น |          |          |          |          |
+--------------------------+----------+----------+----------+----------+
|                          |          |          |          |          |
+--------------------------+----------+----------+----------+----------+
| 5.  ได้รับยกเว้นอากรข       | 5 ปี      | 1 ปี      | 5 ปี      | 1 ปี      |
| าเข้าสำหรับวัตถุดิบและวัสดุจำเป | นับ       | นับ       | น        | นับ       |
| ็นที่ต้องนำเข้ามาจากต่างประเทศ | แต่วันที่นำเ | แต่วันที่นำเ | ับแต่วันนำเ | แต่วันที่นำเ |
|                          | ข้าครั้งแรก | ข้าครั้งแรก | ข้าครั้งแรก | ข้าครั้งแรก |
| เพื่อใช้ในการผลิตเพื่อการส่งออก |          |          |          |          |
+--------------------------+----------+----------+----------+----------+
| 6.  ได้รับยกเว้นอากร        | 5 ปี      | 1 ปี      | 5 ปี      | 1 ปี      |
| ขาเข้าสำหรับของที่ผู้ได้รับการส่ง | น        | น        | น        | น        |
| เสริมนำเข้ามาเพื่อส่งกลับออกไป | ับแต่วันนำเ | ับแต่วันนำเ | ับแต่วันนำเ | ับแต่วันนำเ |
|                          | ข้าครั้งแรก | ข้าครั้งแรก | ข้าครั้งแรก | ข้าครั้งแรก |
+--------------------------+----------+----------+----------+----------+
| 7.  ได้รับอนุญาตให้หักเงินได้พึง |         |         |         |         |
| ประเมินเป็นจำนวนเท่ากับร้อยละ |          |          |          |          |
|     5                    |          |          |          |          |
|     ของรายได้ที่เพิ่มขึ้นจากปีก  |          |          |          |          |
| ่อนจากการส่งออกเป็นระยะเวลา |          |          |          |          |
|     10 ปี                 |          |          |          |          |
|     นับแต่วันที่ม             |          |          |          |          |
| ีรายได้จากการประกอบกิจการนั้น |          |          |          |          |
|     ทั้งนี้                  |          |          |          |          |
|                          |          |          |          |          |
|  รายได้จากการส่งออกของปีนั้นๆ |          |          |          |          |
|     จะต้องไม่ต่ำกว          |          |          |          |          |
| ่ารายได้จากการส่งออกเฉลี่ยของ |          |          |          |          |
|     3 ปีย้อนหลังยกเว้น 2     |          |          |          |          |
|     ปีแรก                 |          |          |          |          |
+--------------------------+----------+----------+----------+----------+
| เงื่อนไข                   |          |          |          |          |
+--------------------------+----------+----------+----------+----------+
| 1.                       | 64       | 112      | 2        | 11       |
| ก                        | ,070,000 | ,263,000 | ,150,000 | ,050,000 |
| ำลังการผลิตต่อปีรวมปีละประมาณ | ชุด       | ชุด       | ชุด       | ชุด²      |
+--------------------------+----------+----------+----------+----------+
| (เวลาทำงาน 24 ชั้วโมง/วัน : |          |          |          |          |
| 365 วัน/ปี)                |          |          |          |          |
+--------------------------+----------+----------+----------+----------+
| 2. ที่ตั้งโรงงาน             | จังห      | จังหวัด    | จังห      | จังหวัด    |
|                          | วัดเพชรบุรี | สมุทรสาคร | วัดเพชรบุรี | สมุทรสาคร |
+--------------------------+----------+----------+----------+----------+

หมายเหตุ

¹ ภายใต้บัตรส่งเสริม เลขที่ 1727/2540 มีเงื่อนไขเพิ่มเติมดังนี้

-   ต้องมีเครื่องจักร อุปกรณ์ เครื่องมือ และเครื่องใช้ในการวิจัยและพัฒนา
    และไม่นำไปใช้ในสายการผลิต

-   มีบุคลากรไทยร่วมวิจัยและพัฒนาไม่น้อยกว่า 65 คน

-   จะต้องลงทุนในการวิจัยและพัฒนาเพิ่มเติมอย่างน้อย 1
    เท่าของมูลค่าภาษีเงินได้ที่ได้รับเพิ่มเติม โดยใน 3 ปีแรก จะต้องมีการลงทุนไม่น้อยกว่า 256
    ล้านบาท

² ภายใต้บัตรส่งเสริม เลขที่ 1629/2543 มีเงื่อนไขเพิ่มเติมดังนี้

-   เวลาทำงาน 8 ชัวโมง/วัน : 300 วัน/ปี

  (2) การตลาดและภาวะการแข่งขัน

(ก) การตลาด

  ในการเป็นผู้นำด้านการผลิตสินค้าประเภท OEM บริษัทฯ มีกลยุทธ์การแข่งขันที่สำคัญ สรุปได้ดังนี้

คุณภาพของสินค้า

บริษัทฯ ผลิตสินค้าที่มีคุณภาพ มีการตรวจสอบคุณภาพของวัตถุดิบและผลิตภัณฑ์ในทุกขั้นตอนการผลิต
เริ่มจากตรวจสอบคุณภาพของวัตถุดิบโดยทำการสุ่มตรวจตามอัตราส่วนของวัตถุดิบที่ได้รับ
หลังจากนั้นก็นำชิ้นส่วนต่างๆ มาทำการประกอบ เป็นแผงวงจร (PCB) และเข้าสู่สายการผลิตหลัก
(Main Assembly) หลังจากนั้นจะมีการตรวจสอบโครงสร้างภายนอกของสินค้าที่ผลิตทุกเครื่อง
(IPQC) รวมทั้งสุ่มตรวจระบบการทำงานของสินค้าก่อนเข้าสู่กระบวนการบรรจุภัณฑ์
การดำเนินการดังกล่าว ทำให้บริษัทฯ ได้รับการยอมรับจากลูกค้ามากมาย เช่น ในปี 2541 บริษัทฯ
ได้รับรางวัล Supplier Excellent Award จาก Texas Instruments
ประเทศสหรัฐอเมริกา และได้รับรางวัล Prime Minister Quality Award
จากสำนักนายกรัฐมนตรี และในปี 2543 The HP Asian Excellent Supplier Award จาก
Hewlett packard และ The Supplier Excellent จาก Advance Digital Broadcast
รวมทั้ง ได้รับการรับรองคุณภาพตามมาตรฐานสากล จาก British Approvals Board of
Telecommunications (BABT), ISO 9002 จากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม และจาก Det Norske Veritas ประเทศนอร์เวย์, ISO 14001 จาก
Det Norske Veritas ประเทศนอร์เวย์

นอกจากนี้ บริษัทฯ ยังมีระบบการจัดการและควบคุมคุณภาพของสินค้าที่ดี
โดยระบบที่ว่านี้จะทำการควบคุมจำนวนผลิตภัณฑ์ที่ชำรุด และนำมาตรฐานการผลิตที่ได้
มาวิเคราะห์เพื่อพัฒนาการควบคุมการผลิตให้ได้ผลิตภัณฑ์ที่มีคุณภาพมาตรฐาน

นโยบายราคา

โดยทั่วไปของธุรกิจ OEM ระดับราคาเบื้องต้นจะถูกกำหนดโดยลูกค้า เช่น Hewlett Packard
(HP) ซึ่งบริษัทฯ จะกำหนดราคาในระดับที่แข่งขันได้ ในการที่บริษัทฯ
สามารถใช้นโยบายราคาดังกล่าวได้ เนื่องจากบริษัทฯ มีความสัมพันธ์อันดีกับผู้จำหน่ายวัตถุดิบ
ทำให้บริษัทฯ สามารถเจรจาซื้อวัตถุดิบในเงื่อนไขที่ดีกว่าราคาตลาดทั่วไป และบริษัทฯ
มีการพัฒนาสายการผลิตเพื่อให้ต้นทุนในการผลิตให้ต่ำอยู่เสมอ

จัดส่งผลิตภัณฑ์ตรงเวลา

นอกจากความสัมพันธ์ที่ดีกับผู้จำหน่ายวัตถุดิบ บริษัทฯ ได้มีระบบการจัดซื้อวัตถุดิบที่รัดกุม
โดยเริ่มจากแผนกจัดหาวัตถุดิบออกใบขอซื้อวัตถุดิบ (Purchasing Request)
ตรวจสอบคุณสมบัติของวัตถุดิบ (Specification) หากไม่มีการเปลี่ยนแปลง ก็จะออกใบสั่งซื้อ
(Purchasing Order) ให้ผู้จำหน่ายวัตถุดิบเพื่อจัดหาวัตถุดิบและส่งให้กับบริษัทฯ
โดยขั้นตอนทั้งหมดใช้เวลาประมาณ 55 วัน
ด้วยระยะเวลาการจัดหาวัตถุดิบและกระบวนการผลิตซึ่งมีเวลาแน่นอน ทำให้บริษัทฯ
สามารถจัดส่งผลิตภัณฑ์ให้ลูกค้าได้ตรงต่อเวลาเสมอ ณ 31 ธันวาคม 2543 บริษัทฯ
จัดส่งผลิตภัณฑ์ตรงต่อเวลาโดยเฉลี่ยเกือบร้อยละ 100

สายการผลิตที่ยืดหยุ่น

สายการผลิตของบริษัทฯ สามารถรองรับการผลิตผลิตภัณฑ์ได้หลากหลายประเภท
ทำให้สามารถตอบสนองความต้องการของลูกค้าได้อย่างเต็มที่ และบริษัทฯ
มีการปรับปรุงเทคโนโลยีในการผลิตอยู่เสมอ โดยทำการวิจัยและพัฒนาผลิตภัณฑ์
ทำให้ประสิทธิภาพในการผลิตของบริษัทฯ เป็นที่ยอมรับของลูกค้า

การจำหน่ายและช่องทางการจำหน่าย

บริษัทฯ มีช่องทางจำหน่าย 3 ช่องทาง คือ ขายโดยตรงให้แก่ลูกค้า และขายผ่านกลุ่มบริษัทใหญ่
ได้แก่ กลุ่ม Kinpo และอีกส่วนหนึ่งเป็นการขายผ่านบริษัทร่วมและบริษัทอื่นๆ ได้แก่ Telian
Corporation, Wide Telecom Inc., Afreey, Inc. และ กลุ่ม Power Digital

การขายสินค้าผ่านกลุ่มบริษัทใหญ่ การกำหนดราคาขาย (mark up) จะเป็นไปตามสัญญาการผลิต
(Supply /Manufacturing Agreement)
ส่วนการขายผ่านบริษัทร่วมและบริษัทอื่นๆบางบริษัทจะเป็นการขายสินค้าตามสัญญาร่วมทุนและสัญญาการให้ใช้เทคโนโลยี
(รายละเอียดของสัญญาปรากฏใน ข้อ 11)

สัดส่วนการจำหน่ายผ่านช่องทางการจำหน่าย ปี 2541-2543

  --------------- ----------- -------- ----------- -------- ----------- --------
                  ปี 2541               ปี 2542               ปี 2543      

                  ล้านบาท      %        ล้านบาท      %        ล้านบาท      %

  ขายโดยตรง       4,842.15    30.16    11,748.24   59.45    20,590.15   65.4

  ขายผ่านบริษัทใหญ่   8,971.71    55.89    6,364.24    32.21    8,482.14    26.9

  ขายผ่านบริษัทร่วม   2,239.50    13.95    1,648.36    8.34     2,410.53    11.7

  รวม             16,053.36   100.00   19,760.84   100.00   31,482.82   100.0
  --------------- ----------- -------- ----------- -------- ----------- --------

ข้อมูลข้างต้น แสดงให้เห็นถึงแนวโน้มการลดลงของการจำหน่ายผ่านกลุ่มบริษัทใหญ่ในระยะ 3
ปีที่ผ่านมา และมีสัดส่วนการขายโดยตรงมากยิ่งขึ้น ซึ่งสอดคล้องกับนโยบายของบริษัทฯ
ที่จะลดการพึ่งพิงบริษัทใหญ่ลง และบริษัทฯ ได้จัดตั้งฝ่ายการตลาดขึ้นทั้งในประเทศไทย ไต้หวัน
และสิงคโปร์ เพื่อหาลูกค้าใหม่และรักษาความสัมพันธ์กับลูกค้าปัจจุบัน

เนื่องจากผลิตภัณฑ์ที่บริษัทฯ ผลิตส่วนใหญ่เป็นการผลิตเพื่อการส่งออก โดยยอดจำหน่ายของบริษัทฯ
ในระหว่างปี 2541-2543 กว่าร้อยละ 95 เป็นยอดจำหน่ายไปยังต่างประเทศ
ที่เหลือเป็นยอดจำหน่ายในประเทศ

สัดส่วนยอดจำหน่ายต่างประเทศและในประเทศ ปี 2541-2543

  -------------------- ----------- -------- ----------- -------- ----------- --------
                       ปี 2541               ปี 2542               ปี 2543      

                       ล้านบาท      %        ล้านบาท      %        ล้านบาท      %

  ยอดจำหน่ายต่างประเทศ   15,374.30   95.77    19,347.28   97.91    30,453.33   96.73

  ยอดจำหน่ายในประเทศ    679.06      4.23     413.56      2.09     1,029.49    3.27

  รวม                  16,053.36   100.00   19,760.84   100.00   31,482.82   100.00
  -------------------- ----------- -------- ----------- -------- ----------- --------

ลักษณะของกลุ่มลูกค้าและลูกค้าเป้าหมาย

กลุ่มลูกค้าที่สำคัญของบริษัทฯ ส่วนใหญ่เป็นกลุ่มบริษัทที่เป็นผู้ผลิตและจำหน่ายเครื่องใช้สำนักงาน
อุปกรณ์การสื่อสาร คอมพิวเตอร์ และผลิตภัณฑ์อีเล็คโทรนิคส์ชั้นนำของโลก เช่น Hewlett
Packard, Olivetti, Canon, Thomson, และ Casio เป็นต้น
โดยกว่ากึ่งหนึ่งของมูลค่าจำหน่ายของบริษัทฯ มาจากการลูกค้ากลุ่มนี้ ซึ่งเป็นลักษณะของบริษัท OEM
ที่ส่วนใหญ่จะมีลูกค้าที่มีการสั่งซื้อในปริมาณมากอยู่ 3-4 ราย

ในอดีตการดำเนินธุรกิจของบริษัทฯ ยังคงต้องพึ่งพาบริษัทใหญ่ในการหาลูกค้า
ซึ่งการพึ่งพาดังกล่าวมีแนวโน้มที่ลดลงตามลำดับ และในปัจจุบันบริษัทฯ
ได้จัดตั้งสำนักงานในประเทศไต้หวันและสิงคโปร์ เพื่อให้บริการลูกค้าและจัดหาลูกค้าใหม่ๆ เพิ่มขึ้น
รวมทั้งมีการปรับปรุงสายการผลิตเพื่อให้ผลิตสินค้าที่มีความหลากหลายมากขึ้น
เพื่อตอบสนองความต้องการของลูกค้าได้หลายประเภทมากขึ้น

กลุ่มลูกค้าของบริษัทฯ นอกจากบริษัทฯ ชั้นนำในประเทศสหรัฐอเมริกาแล้ว
ยังมีลูกค้าขนาดกลางอีกมากกระจายตัวอยู่ทุกๆ ภูมิภาคในโลก ได้แก่ ออสเตรเลีย เกาหลี ไต้หวัน
และประเทศแถบยุโรปและอเมริกาใต้ ปัจจุบัน บริษัทฯ
สามารถรักษาความสัมพันธ์กับลูกค้าทั้งหมดได้เป็นอย่างดี โดยการให้บริการที่รวดเร็ว
ใช้วัสดุที่ได้มาตรฐาน ในราคาที่เหมาะสม

จากการที่ธุรกิจโทรคมนาคม คอมพิวเตอร์ และอินเตอร์เนทมีอัตราการเติบโตเพิ่มมากขึ้น บริษัทฯ
จีงมีนโยบายที่จะหาลูกค้าในธุรกิจดังกล่าวเป็นลูกค้าเป้าหมายเพิ่มมากขึ้น โดยในปัจจุบัน บริษัทฯ
ได้มีการเจรจากับลูกค้ารายใหม่ ๆ หลายราย ซึ่งคาดว่าจะมีการดำเนินธุรกิจกันได้ในอนาคตอันใกล้

(ข) ภาวะอุตสาหกรรมและการแข่งขัน

  การแข่งขันในอุตสาหกรรมประกอบสินค้าอีเล็คโทรนิคส์ สามารถจำแนกออกได้เป็น 3 กลุ่มใหญ่ๆ
  ได้แก่

1.  สินค้าที่ใช้เทคโนโลยีระดับสูง: สินค้าในกลุ่มนี้ได้แก่สินค้าประเภท คอมพิวเตอร์
    อุปกรณ์รับส่งสัญญาณดาวเทียม โทรศัพท์เคลื่อนที่ เครื่องเล่นแผ่นเสียงชนิดเล็ก (MP3)
    และอุปกรณ์คอมพิวเตอร์ เช่น Hard disk, Cable-modem, CD-ROM, โทรศัพท์มือถือระบบ
    CDMA, TDMA, และ GSM
    สินค้าประเภทนี้เป็นสินค้าที่เกิดขึ้นในประเทศในแถบตะวันตกและขยายมาสู่ประเทศในแถบตะวันออก
    เป็นสินค้าที่เพิ่งได้รับการพัฒนาและออกสู่ตลาดเมื่อไม่นานนี้
    และยังมีโอกาสเติบโตได้อีกในอนาคต ดังนั้นความต้องการสินค้าประเภทนี้ยังมีอีกมาก
    ไม่เฉพาะแต่ประเทศที่พัฒนาแล้ว แต่รวมถึงประเทศที่กำลังพัฒนาด้วย

2.  สินค้าที่ใช้เทคโนโลยีในระดับปานกลาง: สินค้าในกลุ่มนี้เป็นสินค้าที่ออกสู่ตลาดมาได้ระยะหนึ่ง
    เทคโนโลยีทางการผลิตค่อนข้างแพร่หลาย
    การพัฒนาทางด้านเทคโนโลยีที่ทำให้ต้นทุนการผลิตต่ำลงซึ่งทำให้ราคาเสนอขายแก่ผู้บริโภคในราคาต่ำลง
    ความต้องการของสินค้าประเภทนี้จึงมีมากขึ้น ตัวอย่างสินค้าประเภทนี้ ได้แก่
    สินค้าประเภทเครื่องโทรสาร จอภาพมอนิเตอร์ เครื่องถ่ายภาพ (Scanner)
    และกล้องถ่ายภาพดิจิตอล

3.  สินค้าที่ใช้เทคโนโลยีต่ำ:
    สินค้าประเภทนี้เป็นสินค้าอีเล็คโทรนิคส์ที่ไม่จำเป็นต้องใช้เทคโนโลยีสูง
    แต่จำเป็นต้องใช้แรงงานจำนวนมาก และอาศัยจำนวนการผลิตมากๆ
    สินค้าในกลุ่มนี้มักจะถูกผลิตขึ้นประเทศที่กำลังพัฒนาซึ่งมีค่าแรงงานถูก
    โดยอาศัยค่าแรงที่ถูกในการทำกำไร ตัวอย่างสินค้าประเภทนี้ได้แก่ เครื่องคิดเลข ทามาก็อดจิ
    และ Charger โดยประเทศไทยในอดีตเป็นศูนย์กลางผลิตสินค้าที่ใช้เทคโนโลยีต่ำ
    แต่เนื่องจากในระยะหลัง แรงงานไทยได้มีการพัฒนาฝีมือขึ้น
    ทำให้บริษัทข้ามชาติหลายบริษัทหันมาผลิตสินค้าที่ใช้เทคโนโลยีสูงในประเทศไทย

สำหรับสินค้าที่บริษัทฯ ทำการผลิตนั้น
ส่วนใหญ่อยู่ในกลุ่มสินค้าที่ใช้เทคโนโลยีในระดับปานกลางถึงระดับสูง ได้แก่ เครื่องโทรสาร
เครื่องคอมพิวเตอร์ Web pad เครื่องคอมพิวเตอร์สำหรับรถยนต์ อุปกรณ์รับส่งสัญญาณดาวเทียม
โทรศัพท์เคลื่อนที่ เครื่องเล่นแผ่นเสียงชนิดเล็ก (MP3) และอุปกรณ์คอมพิวเตอร์ เช่น Hard
disk, Cable-modem, CD-ROM, โทรศัพท์เคลื่อนที่ระบบ CDMA, TDMA, และ GSM

  แนวโน้มอุตสาหกรรม

แนวโน้มอุตสาหกรรมการผลิตแบบ Original Equipment Manufacturer (OEM)
ในอุตสาหกรรมการผลิตสินค้า อีเล็คโทรนิคส์และโทรคมนาคมได้มีการขยายตัวสูงมาก
โดยการขยายตัวที่ว่านี้ เกิดจากความต้องการที่มากขึ้นของผู้บริโภค
สินค้าที่ออกใหม่และมีเทคโนโลยีสูงมากขึ้นและการขยายตัวทางการค้าระหว่างประเทศมากขึ้น
ทำให้ผู้บริโภคในภูมิภาค อื่นๆ สามารถซื้อผลิตภัณฑ์ใหม่ๆ ได้ง่ายขึ้น จากการสำรวจในปี 2542
พบว่า ประมาณร้อยละ 64 ของผู้ออกแบบสินค้า
คอมพิวเตอร์และอุปกรณ์สื่อสารมีแผนการที่จะให้ผู้ผลิตอื่นๆ (OEM) เป็นผู้ผลิตสินค้าแทนตนเองมากขึ้น
มีเพียงร้อยละ 6 เท่านั้นที่มีแผนการลดการให้ผู้อื่นผลิต

จากข้อมูลการวิจัยด้านอุตสาหกรรมการผลิตสินค้าอีเล็คโทรนิคส์ ในเดือน ธันวาคม 2543,
ผู้ผลิตชิ้นส่วนอีเล็คโทรนิคส์ ส่วนใหญ่
เชื่อว่าอัตราการเติบโตทั่วไปของกลุ่มอุปกรณ์การสื่อสารและโทรคมนาคม ตลาดปี 2544 จะอยู่ที่
40% – 50% สำหรับแถบภูมิภาคเอเซีย
การเติบโตดังกล่าวเกิดจากการความต้องการบริโภคที่มากขึ้นและการพัฒนากลยุทธ์ที่ทำให้ต้นทุนการผลิตกลุ่มนี้ลดลง
มากกว่าการว่าจ้างผู้อื่นผลิต

อีกหนึ่งสาเหตุในการว่าจ้างให้ OEM เป็นผู้ผลิต
มาจากการที่คู่แข่งมีความแข็งแกร่งมากขึ้นในความพยายามที่จะลดต้นทุนการผลิต
ผู้เป็นเจ้าของเครื่องหมายการจึงหาผู้ผลิตรายอื่นๆ เป็นผู้ผลิตให้
ซึ่งเป็นวิธีที่ผู้เป็นเจ้าของส่วนใหญ่ทำกัน ด้วยผู้ผลิตเหล่านี้มีความเชี่ยวชาญทางด้านการผลิตสินค้า
และมีต้นทุนการผลิตที่ต่ำกว่าการที่ผู้ออกแบบเป็นผู้ผลิตเอง

ตัวอย่างบริษัททางด้านเทคโนโลยีที่ผู้เป็นเจ้าของเครื่องหมายการค้าและให้ผู้ผลิตอื่นๆ ผลิตสินค้าให้

  ---------------- -------------------- ------------------ ----------------
  อุตสาหกรรม        อเมริกาและแคนาดา      ญี่ปุ่น                ยุโรป

  คอมพิวเตอร์        Compaq, IBM, Dell,   Toshiba, Fujisu,   Siemens
                   Gateway, Apple,      NEC, Sony, Sharp   
                   Microsoft                               

  สื่อสาร โทรคมนาคม  Motorola, Lucent,    NEC                Ericsson, Nokia,
                   Nortel                                  Alcatel, Cable
                                                           and Wireless

  เชื่อมโยงข่าวสาร    Cisco, 3Com, Lucent                     Alcatel, Siemens
  (Networking)                                             
  ---------------- -------------------- ------------------ ----------------

จากกราฟจะเห็นได้ว่า รายได้รวมของโรงงานทั้งหมด มาจากตลาดอีเล็คโทรนิคส์ในแถบเอเซียนั้น
มากกว่า 200 พันล้านดอลลาร์ (ยกเว้นญี่ปุ่น) ในตลาดนี้ ร้อยละ 40 เป็นการผลิต data
processing (90 พันล้านเหรียญสหรัฐ) โดยแยกเป็นตลาดชิ้นส่วนอีเล็คโทรนิคส์ มากกว่าร้อยละ
30 (70 พันล้านเหรียญสหรัฐ) และตลาดการสื่อสาร โทรคมนาคม มากกว่าร้อยละ 20 (50
พันล้านเหรียญสหรัฐ) ตามลำดับ โดยรายได้ของโรงงานในภูมิภาคเอเซียคาดว่าจะโตมากกว่า 12%
จนถึงปี 2004 หรือประมาณ 350 พันล้านเหรียญสหรัฐ

[]

จากกราฟข้างล่าง แนวโน้มของอุตสาหกรรมคอมพิวเตอร์
มีอัตราการเติบโตอย่างต่อเนื่องในอีกหลายปีข้างหน้า อุตสาหกรรมนี้มีมูลค่าตลาดประมาณ 30
พันล้านเหรียญสหรัฐ และมีอัตราการเติบโตค่อนข้างน้อยประมาณร้อยละ 10
โดยอุตสาหกรรมอีเล็คโทรนิคส์จะมีส่วนแบ่งตลาดประมาณ 20%

[]

การแข่งขันภายในอุตสาหกรรม OEM

คู่แข่งที่สำคัญของบริษัทฯ มี 3 รายด้วยกันคือ Inventech, DBTEL และ ACER Peripheral
ซึ่งทั้ง 3 บริษัทตั้งอยู่ที่ ประเทศไต้หวัน โดยบริษัทเหล่านี้มีนโยบายที่จะขยายตลาดและการลงทุน
และต่างก็มีความสามารถในการพัฒนาเพื่อให้ ทันกับการเปลี่ยนแปลงทางเทคโนโลยี โดย
Inventech ยอดจำหน่ายใกล้เคียงกับบริษัทฯ และมีแนวทางการดำเนินธุรกิจ คล้ายกับ Kinpo
Electronics, Inc. ซึ่งเป็นผู้ถือหุ้นใหญ่ของบริษัทฯ เนื่องจากผู้บริหารบางส่วนเคยร่วมงานกับ
Kinpo Electronics, Inc. มาก่อน โดยส่วนใหญ่ Inventech ผลิตผลิตภัณฑ์คอมพิวเตอร์
โทรคมนาคม และอีเล็คโทรนิคส์อื่นๆ แต่หากเปรียบเทียบชนิดของผลิตภัณฑ์ที่ผลิต บริษัทฯ
เชื่อว่าบริษัทฯมีการผลิตผลิตภัณฑ์หลากหลายชนิดมากกว่าซึ่งอาจ เนื่องมาจากสายการผลิตของบริษัทฯ
มีความยืดหยุ่นและสามารถปรับเปลี่ยนเพื่อรองรับการผลิตผลิตภัณฑ์ที่แตกต่างกันได้

ACER Peripheral เป็นผู้ผลิตผลิตภัณฑ์จอภาพมอนิเตอร์ แป้นพิมพ์ (Keyboard)
และโทรศัพท์เคลื่อนที่ระบบ CDMA โดยส่วนใหญ่ ACER จะใช้ทรัพยากรภายในบริษัท
มากกว่าการใช้ทรัพยากรนอกบริษัททำให้ต้องลงทุนใน การวิจัย และพัฒนาค่อนข้างมาก

ส่วน DBTEL เป็นผู้ผลิตผลิตภัณฑ์โทรคมนาคม แต่มีขนาดเล็กกว่าบริษัทฯ ค่อนข้างมาก
โดยมียอดจำหน่ายในปี 2541 ประมาณ 135 ล้านเหรียญสหรัฐ หรือประมาณ 1 ใน 3
ของจำหน่ายในปี 2541 ของบริษัทฯ ข้อได้เปรียบของ DBTEL
คือประสบการณ์และความเชี่ยวชาญด้านผลิตภัณฑ์โทรคมนาคม
แต่เนื่องด้วยยอดจำหน่ายที่น้อยและขนาดที่เล็กกว่า บริษัทฯ
จึงอาจเป็นอุปสรรคในการขยายธุรกิจและมีความเป็นไปได้ที่ DBTEL
จะมีความยืดหยุ่นของสายการผลิตน้อยกว่า

ปัจจุบันการแข่งขันในอุตสาหกรรมอีเล็คโทรนิคส์สูงมาก เจ้าของเครื่องหมายการค้าต่างๆ
จึงไม่เพียงแต่คำนึงถึง ราคาแต่รวมถึงประสบการณ์ของผู้ผลิตแบบ OEM
และคุณภาพของสินค้าที่ผลิตด้วย หลายบริษัทได้กำหนดว่าผู้ผลิต (OEM)
ต้องได้รับการรับรองคุณภาพมาตรฐาน ISO 9002
จากสถาบันรับรองคุณภาพสินค้าหรือได้รับการรับรองมาตรฐาน การควบคุมสิ่งแวดล้อม ISO 14001
ความสัมพันธ์ที่ดีกับผู้ขายวัตถุดิบนั้นก็เป็นสิ่งสำคัญ ทำให้ผู้ผลิตแบบ OEM สามารถซื้อ
วัตถุดิบได้ในเงื่อนไขราคาที่ดี

สำหรับบริษัทฯมีชื่อเสียงเป็นที่ยอมรับจากลูกค้าเป็นจำนวนมาก
และได้รับประกาศนียบัตรรับรองคุณภาพ มาตรฐาน ISO 9002 จาก Det Norske Veritas
(ประเทศนอร์เวย์) ประกอบกับสายการผลิตสินค้าของบริษัทฯ มีความ ยืดหยุ่นสูง โดยบริษัทฯ
สามารถผลิตสินค้าหลายประเภทในสายการผลิตเดียวกัน เช่น การผลิตเครื่องคิดเลขกับ
Electronic Dictionary ภาษาอังกฤษแบบพูดได้
หรือการผลิตเครื่องโทรสารกับเครื่องสแกนภาพ หรือโทรศัพท์เคลื่อนที่กับเครื่องรับส่ง
สัญญาณดาวเทียม ด้วยเหตุนี้ทำให้บริษัทฯ ได้เปรียบเหนือคู่แข่งอื่นๆ นอกจากนี้ บริษัทฯ
ยังมีความสัมพันธ์ที่ดีกับผู้ขาย วัตถุดิบ และการสั่งซื้อจำนวนมากๆ
ทำให้มีอำนาจในการต่อรองเงื่อนไขต่างๆได้ บริษัทฯ ได้จัดตั้งแผนกวิจัยและพัฒนา
เพื่อพัฒนาผลิตภัณฑ์ต่างๆให้ลูกค้า รวมทั้งลงทุนในบริษัทอื่นๆ
ที่มีประสบการณ์ในด้านการออกแบบผลิตภัณฑ์ในกลุ่ม
คอมพิวเตอร์และโทรคมนาคมซึ่งมีแนวโน้มเติบโตสูงดังที่ได้กล่าวข้างต้น เห็นได้ว่า บริษัทฯ
ได้มีการเตรียมพร้อมกับการ แข่งขันเพื่อเพิ่มประสิทธิภาพในการแข่งขันกับผู้ผลิตประเภท OEM อื่นๆ
ในภูมิภาคนี้

  การจัดหาผลิตภัณฑ์เพื่อจำหน่าย

บริษัทฯ มีโรงงาน 2 แห่ง แห่งแรกมี 3 โรงงาน ตั้งอยู่เลขที่ 60 หมู่ 8 ถนนเศรษฐกิจ
อำเภอกระทุ่มแบน จังหวัดสมุทรสาคร และแห่งที่สองมี 2 โรงงาน ตั้งอยู่เลขที่ 138 หมู่ 4
ถนนเพชรเกษม อำเภอเขาย้อย จังหวัดเพชรบุรี รวมเป็นพื้นที่ใช้สอยทั้งสิ้น 193,600 ตารางเมตร

  (ก) การจัดให้ได้มาซึ่งผลิตภัณฑ์เพื่อจำหน่าย

ในปัจจุบัน บริษัทฯ ได้ดำเนินการผลิตผลิตภัณฑ์ โดยใช้แรงงาน 1 กะต่อวัน (8 ชั่วโมง) บริษัทฯ
มีปริมาณการผลิตจริงโดยเฉลี่ยประมาณร้อยละ 80 ของกำลังการผลิตเต็มที่ โดยในปี 2541, ปี
2542 และปี 2543 เป็นดังนี้

+-----------------------------+------------+------------+-------------+
|                             | ปี 2541     | ปี 2542     | ปี 2543      |
+=============================+============+============+=============+
| ปริมาณการผลิตจริง (พันชิ้น)       |            |            |             |
+-----------------------------+------------+------------+-------------+
| กลุ่มอุปกรณ์สำนักงาน             |            |            |             |
+-----------------------------+------------+------------+-------------+
| 1. Calculators              | 11,868     | 8,597      | 3,776       |
+-----------------------------+------------+------------+-------------+
| 2. Fax Machine              | 1,103      | 806        | 1,116       |
+-----------------------------+------------+------------+-------------+
| กลุ่มอุปกรณ์โทรคมนาคม           |            |            |             |
+-----------------------------+------------+------------+-------------+
| 1. Cordless                 | 1,707      | 1,345      | 836         |
+-----------------------------+------------+------------+-------------+
| 2. IRD                      | 233        | 230        | 564         |
+-----------------------------+------------+------------+-------------+
| 3. Pager                    | 1          | 264        | 63          |
+-----------------------------+------------+------------+-------------+
| 4. Cable Modem              | -          | 100        | 807.4       |
+-----------------------------+------------+------------+-------------+
| กลุ่มอุปกรณ์คอมพิวเตอร์           |            |            |             |
+-----------------------------+------------+------------+-------------+
| 1. Printer                  | 1,042      | 2,661      | 4,623       |
+-----------------------------+------------+------------+-------------+
| 2. CD-ROM                   | -          | 327        | 991         |
+-----------------------------+------------+------------+-------------+
| 3. อื่น ๆ                     | 306        | 255        | 510         |
+-----------------------------+------------+------------+-------------+
| กลุ่มอุปกรณ์อื่น                  | 1,515      | 34         | 235.5       |
+-----------------------------+------------+------------+-------------+

ประเภทและแหล่งที่มาของวัตถุดิบสำคัญ

วัตถุดิบส่วนใหญ่นำเข้าจากต่างประเทศ ตารางต่อไปนี้แสดงแหล่งที่มาของวัตถุดิบสำคัญแต่ละประเภท

+-------------------+-------------------------------+-----------------+
| ประเภท            | รายละเอียด                     | แหล่งที่มา         |
+-------------------+-------------------------------+-----------------+
| Chip IC, IC และ   | วงจรไฟฟ้า                      | สิงคโปร์ ญี่ปุ่น      |
| IC encoder        | ซึ่งมีคุณสมบัติและขนาดแตกต่างกัน      | เกาหลี           |
|                   | ตามประเภทของเครื่องใช้อีเล็คโทรนิคส์ |                 |
|                   |                               | สหรัฐอเมริกา      |
+-------------------+-------------------------------+-----------------+
| Capacitor         | อุปกรณ์ควบคุมการไหลของกระแสไฟฟ้า  | สิงคโปร์ เกาหลี    |
|                   |                               | ไต้หวัน ญี่ปุ่น       |
+-------------------+-------------------------------+-----------------+
| Pen               | หมึกพิมพ์สำหรับเครื่องพิมพ์           | สิงคโปร์          |
+-------------------+-------------------------------+-----------------+
| Plastic Resin     | เม็ดพลาสติก                     | สิงคโปร์ เกาหลี    |
|                   |                               | มา              |
|                   |                               | เลเซียสหรัฐอเมริกา |
|                   |                               | เยอรมัน          |
+-------------------+-------------------------------+-----------------+
| Printed Circuit   | แผ่น                           | จีน ไต้หวัน        |
| Board (PCB)       | พิมพ์วงจรอีเล็คโทรนิคส์ที่ใช้ในเครื่องใช้ |                 |
|                   |                               |                 |
|                   | อีเล็คโทรนิคส์ทุกประเภท            |                 |
+-------------------+-------------------------------+-----------------+
| Adapter และ Cable | สายไฟและหม้อแปลงไฟฟ้า           | ไทย จีน มาเลเซีย  |
+-------------------+-------------------------------+-----------------+
| Printer Head      | เป็นหัวเข็มใช้ในการพิมพ์เอกสาร      | สิงคโปร์ ญี่ปุ่น      |
|                   | ในเครื่องพิมพ์เอ                  |                 |
|                   | กสารและเครื่องคำนวณชนิดมีเครื่องพิมพ์ |                 |
+-------------------+-------------------------------+-----------------+
| ชิ้นส่วนเบ็ดเตล็ด      | Screws, Nuts, Washers,        | จีน ไต้หวัน        |
|                   | Rollers                       |                 |
+-------------------+-------------------------------+-----------------+
| วัตถุดิบที่ใช้ในบรรจุภัณฑ์ | กล่องกระดาษ โพลีโฟม ถุงพลาสติก    | ไทย             |
|                   | เทป กาว ป้าย                   |                 |
+-------------------+-------------------------------+-----------------+

หมายเหตุ ไม่มีต้นทุนวัตถุดิบชนิดใดสูงกว่าร้อยละ 50 ของต้นทุนการผลิตรวม

จำนวนผู้จำหน่ายวัตถุดิบ

วัตถุดิบที่ใช้ในการผลิตที่มาจากผู้ผลิตในประเทศและต่างประเทศมีแนวโน้มใกล้เคียงกันในแต่ละปี
เนื่องจากบริษัทฯ ใช้นโยบายที่จะรักษาความสัมพันธ์อันดีระหว่างลูกค้าและผู้จำหน่ายวัตถุดิบแต่ละราย
และบริษัทฯ ไม่ได้มีการพึ่งพิงผู้จำหน่ายวัตถุดิบรายใดเกินกว่าร้อยละ 30
ของมูลค่าการซื้อวัตถุดิบที่ผ่านมาเป็นเวลา 3 ปีติดต่อกัน

รายละเอียดสัดส่วนการสั่งซื้อวัตถุดิบจากในประเทศและต่างประเทศในปี 2541, ปี 2542 และปี
2543

  --------------- ----------- -------- ----------- -------- ----------- --------
                  ปี 2541               ปี 2542               ปี 2543      

                  ล้านบาท      %        ล้านบาท      %        ล้านบาท      %

  ในประเทศ        2,326.30    16.39    2,861.96    15.37    4,623.70    14.21

  ต่างประเทศ       11,866.93   83.61    15,763.24   84.63    27,910.27   85.79

  รวม             14,193.23   100.00   18,625.20   100.00   32,533.97   100.00
  --------------- ----------- -------- ----------- -------- ----------- --------

ผู้จำหน่ายวัตถุดิบ

ผู้จำหน่ายวัตถุดิบของบริษัทฯ สามารถจำแนกออกเป็น 3 แหล่ง ได้แก่

1)  วัตถุดิบที่ซื้อโดยตรง

2)  วัตถุดิบที่ซื้อผ่านกลุ่มบริษัทใหญ่

3)  วัตถุดิบที่ซื้อผ่านบริษัทร่วม

วัตถุดิบที่เป็นส่วนประกอบสำคัญของผลิตภัณฑ์ เช่น IC, Chip
ส่วนใหญ่จะเป็นการจัดซื้อที่ถูกกำหนดโดยลูกค้า
ซึ่งบริษัทใหญ่และบริษัทร่วมอาจถือได้ว่าเป็นหนึ่งในลูกค้า ของบริษัทฯ อย่างไรก็ตาม บริษัทฯ
มีการตรวจสอบคุณภาพของวัตถุดิบที่สั่งซื้อโดยการสุ่มตัวอย่างตามอัตราส่วนของวัตถุดิบแต่ละประเภทและตรวจสอบคุณสมบัติของผู้จำหน่ายวัตถุดิบแต่ละราย
โดยบริษัทฯ ใช้ระบบ Vendor Quality Assurance
ในการตรวจสอบคุณสมบัติของผู้จำหน่ายวัตถุดิบตั้งแต่เริ่มแรก และบริษัทฯ
จะสั่งซื้อวัตถุดิบจากผู้จำหน่ายที่มีคุณสมบัติตามที่บริษัทฯ กำหนดไว้ ตัวอย่างเช่น ได้รับใบรับรอง ISO
9002 เป็นต้น

นอกจากนี้ บริษัทฯ ได้อนุญาตให้ผู้จำหน่ายวัตถุดิบ 4 ราย เข้ามาตั้งโรงงานภายในบริษัทฯ
เพื่อให้บริษัทฯ สามารถควบคุมคุณภาพของวัตถุดิบ ช่วยประหยัดเนื้อที่เก็บวัตถุดิบ
และสามารถลดเวลาขนส่งได้ โดยผู้จำหน่ายวัตถุดิบทั้ง 4 ราย มิได้มีส่วนเกี่ยวข้องกับบริษัทฯ
และผู้บริหารของบริษัทฯ ผู้จำหน่ายวัตถุดิบดังกล่าว ได้แก่

  ----------------------------------- -----------------------------------
  บริษัท                                จำหน่ายวัตถุดิบ

  Ever Jet Co., Ltd.                  ชิ้นส่วนพลาสติก

  Jet Industries (Thailand) Co., Ltd. ชิ้นส่วนพลาสติก

  Yong Deng Industry (Thailand) Co.,  ชิ้นส่วนเหล็ก เหล็กปั๊ม
  Ltd.                                

  Lanjo Enterprise (Thailand) Co.,    ลูกกลิ้ง
  Ltd.                                
  ----------------------------------- -----------------------------------

สัดส่วนการซื้อวัตถุดิบ ปี 2541- ปี 2543

+------------------+---------+-----+---------+-----+---------+------+
|                  | ปี 2541  |     | ปี 2542  |     | ปี 2543  |      |
+------------------+---------+-----+---------+-----+---------+------+
|                  | ล้านบาท  | %   | ล้านบาท  | %   | ล้านบาท  | %    |
+------------------+---------+-----+---------+-----+---------+------+
| 1.  ซื้อโดยตรง     | 13      | 96  | 18      | 98  | 3       | 9    |
|                  | ,635.35 | .07 | ,310.88 | .31 | 2,357.5 | 9.46 |
+------------------+---------+-----+---------+-----+---------+------+
| 2.  ซื้อผ่านบริษัทใหญ่ | 503.19  | 3   | 150.38  | 0   | 95.74   | 0.29 |
|                  |         | .55 |         | .81 |         |      |
+------------------+---------+-----+---------+-----+---------+------+
| 3.  ซื้อผ่านบริษัทร่วม | 54.69   | 0   | 163.94  | 0   | 80.73   | 0.25 |
|                  |         | .38 |         | .88 |         |      |
+------------------+---------+-----+---------+-----+---------+------+
| รวม              | 14      | 100 | 18      | 100 | 32      | 10   |
|                  | ,193.23 | .00 | ,625.20 | .00 | ,533.97 | 0.00 |
+------------------+---------+-----+---------+-----+---------+------+

นโยบายการสั่งซื้อวัตถุดิบ

บริษัทฯใช้นโยบายในการเปรียบเทียบราคาในส่วนของวัตถุดิบที่จะซื้อจากผู้จำหน่ายแต่ละรายโดยจะพิจารณาถึงประโยชน์สูงสุดต่อบริษัทฯ
เป็นเกณฑ์ในการตัดสินใจซื้อวัตถุดิบ นอกจากนี้
ในการสั่งซื้อจะทำการวางแผนการจัดซื้อล่วงหน้าโดยประสานงานกับฝ่ายขายและฝ่ายผลิต
เพื่อให้ทราบถึงความต้องการในการใช้วัตถุดิบในแต่ละช่วง
รวมทั้งมีการรักษาระดับของสินค้าคงคลังในส่วนของวัตถุดิบให้อยู่ในระดับที่เหมาะสม

ผลกระทบต่อสิ่งแวดล้อม

บริษัทฯ ได้ดำเนินการผลิตที่ไม่มีผลกระทบต่อสิ่งแวดล้อมเกินกว่าขอบเขตที่กฎหมายกำหนด
และไม่อยู่ในระหว่างถูกกล่าวหา หรือมีข้อพิพาทจากหน่วยงานทางการ
และได้เล็งเห็นความสำคัญของการรักษาสิ่งแวดล้อม โดยบริษัทฯ ได้ใบรับรองมาตรฐาน ISO
14001 (Environmental Management System Certificate)
ซึ่งตรวจสอบและประเมินโดย Det Norske Veritas (ประเทศนอร์เวย์) ถือได้ว่าบริษัทฯ
ปฏิบัติอยู่ในเกณฑ์มาตรฐาน

  งานที่ยังไม่ได้ส่งมอบ

-ไม่มี-